Първи случай на зараза с коронавируса в Мадрид - От деня
Стотици туристи, сред които и българи, са под карантина в хотел в в Тенерифе, на испанските Канарски острови.
Първи случай на заразяване с новия коронавирус е регистриран в Мадрид, с което общият брой на заболелите в Испания достигна седем души. Това съобщи днес агенция ЕФЕ, като се позова на столичните здравни власти, предаде БТА.
Става дума за 24-годишен мъж, завърнал се наскоро от Северна Италия.
Стотици туристи, сред които и българи, са от вчера под карантина в хотел в в Тенерифе, на испанските Канарски острови, след като италиански лекар на ваканция и съпругата му бяха диагностицирани с новия коронавирус. Рано тази сутрин стана ясно, че още двама италианци в хотела са заразени с вируса.
Във връзка с нарасналия брой на болните испанското здравно министерство препоръча на хората от кралството да не пътуват до Иран, Китай, Южна Корея, Сингапур, Япония и четири италиански области.
Заради напредването на епидемията Русия препоръча днес на гражданите си да се въздържат от пътувания до Италия, Иран и Южна Корея „до стабилизиране на ситуацията“, както пише на сайта си руската санитарна агенция, предаде Франс прес.
Програма Хоризонт От деня covid-19-world Испания коронавирус Русия Тенерифе